open-index/open-wikipedia-markdown huggingface dataset:
HMCS Toronto (K538)

**HMCS Toronto** (viirinumero K538) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 26. marraskuuta 1953 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin *KNM Garmiksi*, kunnes se siirrettiin sukellusveneiden emälaivaksi nimellä *KNM Valkyrien*.

## Valmistus

Alus tilattiin 1. helmikuuta 1943 Lauzonista Davie Shipbuilding and Repairing Companylta ja sen köli laskettiin 10. toukokuuta 1943. Alus laskettiin vesille 18. syyskuuta 1943 ja se otettiin palvelukseen 6. toukokuuta 1944.

## Palvelus
*HMCS Toronto* liitettiin Bermudalla pidetyn koulutuksen jälkeen saattajaryhmä 16:een, joka oli sijoitettu Sydneyyn Nova Scotiaan (*HMCS Protector*). Euroopan sotatoimien päätyttyä alus sijoitettiin koulutustehtäviin, ja se poistettiin palveluksesta 27. marraskuuta 1945, jolloin se sijoitettiin reserviin.

Alus muutettiin Prestonian-luokan saattuefregatiksi vuonna 1952. Alus palasi palvelukseen 26. marraskuuta 1953, jolloin sen viirinumerona oli FFE 319. Alus poistettiin palveluksesta huhtikuussa 1945.

### Päälliköt
Aluksen päällikköinä palvelivat:
*Henry Knox Hill 6. toukokuuta 1944 - 17. maaliskuuta 1945
*Anthony George Scott Griffin 18. maaliskuuta 1945 -

## Norjan laivastossa
Alus lainattiin Norjan laivastolle, joka nimesi sen *KNM Garmiksi*. Norjan hallitus lunasti aluksen vuonna 1959. Alus muutettiin sukellusveneiden emälaivaksi, ja se nimettiin vuonna 1965 uudelleen *KNM Valkyrieniksi*. Alus romutettiin vuonna 1977.

## Lähteet
*
*
*

### Viitteet

## Aiheesta muualla
*
HMCS Penetang

**HMCS Penetang** (viirinumero K676) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian-luokan fregatiksi. Se palveli Kanadan laivastossa aina huhtikuuhun 1956 saakka, jolloin se siirrettiin Norjan laivastolle. Alus nimettiin Norjan laivastossa ensin *KNM Draugiksi*.

## Valmistus

Alus tilattiin kesäkuussa 1942 Davie Shipbuilding and Repairing Companyltä Lauzonista Quebecistä ja sen köli laskettiin 22. syyskuuta 1943. Alus laskettiin vesille 6. heinäkuuta 1944 ja se valmistui vielä saman vuoden lopulla 19. lokakuuta.

## Palvelus
*HMCS Penetang* määrättiin helmikuussa 1945 saattajaryhmä C-9:ään Londonderryyn ja Euroopan sotatoimien päättymiseen mennessä alus oli suojannut seitsemää saattuetta Atlantilla. Se palasi Kanadaan kesäkuussa aloittaen joukkojenkuljetusaluksena St. Johnsin ja Quebecin välillä. Alus poistettiin palveluksesta 10. marraskuuta 1945 sijoitettuna reserviin.

Alus myytiin vielä 1945 Marine Industries Inc:lle, mutta se lunastettiin takaisin muutettavaksi Prestonian-luokan saattuefregatiksi. Alus palasi palvelukseen 1. kesäkuuta 1954, jolloin sen viirinumerona oli FFE 316. Se palveli uransa lopun koululaivana. Alus poistettiin palveluksesta 25. tammikuuta 1956.

### Päälliköt
Aluksen päällikköinä palvelivat:
*Anthony Rivers Hicks 19. lokakuuta 1944 - 10. marraskuuta 1945

## Norjan laivastossa
Alus lainattiin 1956 Norjan laivastolle, joka nimesi sen *KNM Draugiksi*. Kolme vuotta myöhemmin Norja lunasti aluksen. Se romutettiin 1966.

## Lähteet
*
*
*
*

### Viitteet

## Aiheesta muualla
*
Jamaikanhohtokolibri

**Jamaikanhohtokolibri** (*Anthracothorax mango*) on Jamaikan kotoperäinen kiitäjälintu. Carl von Linné kuvaili lajin holotyypin Jamaikalta vuonna 1758.

## Lähteet
Kurvinokkakolibri

**Kurvinokkakolibri** (*Avocettula recurvirostris*) on neotrooppisen alueen kiitäjälintu. Se on aiemmin luokiteltu hohtokolibreihin, mutta se on siirretty omaan sukuunsa kolibreille ainutlaatuisen nokkansa takia. Fylogeneettinen todistusaineisto vaikuttaa siltä, että laji saattaisi kuulua kuitenkin hohtokolibreihin.

Sen esiintymisalue käsittää Etelä-Amerikan pohjoisosaa Venezuelan kaakkoisosista Guyanaan, Surinameen, Ranskan Guayanaan, Brasilian pohjoisosiin Amazonin alajuoksulta Maranhãoon ja Piauíin, sekä Ecuadorin itäosan Napon laakson. William John Swainson kuvaili lajin holotyypin Cayennesta vuonna 1822.

## Lähteet
Kammiohappo

**Kammiohappo** eli **kamarihappo** on aiemmin käytetty nimitys rikkihapolle, jota saatiin kammion pohjalta valmistettaessa rikkihappoa lyijykammiomenetelmällä. Kammiohapossa oli rikkihappoa 50–60 prosenttia. Sitä käytettiin sellaisenaan soodan ja superfosfaatin valmistukseen. Kuumassa lyijypannussa haihduttamalla kammiohaposta saatiin *pannuhappoa*, jossa oli noin 80 prosenttia rikkihappoa. Koska lyijyastia ei kestänyt väkevämpää rikkihappoa, voitiin sitä väkevöidä kuumentamalla lasi-, platina- tai rauta-astiassa. Rauta-astian tuli olla  valmistettu piipitoisesta raudasta. Näin rikkihaposta saatiin 91–92 prosenttista. Sitä voitiin edelleen väkevöidä, tislata ja puhdistaa puhtaan rikkihapon valmistamiseksi.

## Lähteet
Urbanismi

**Urbanismi** on 1900-luvulla syntynyt suuntaus, joka korostaa kaupunkien merkitystä yhteiskunnallisessa kehityksessä. Urbanismi pitää kaupunkeja uusien ajatusten ja kulttuurin tyyssijoina, ja suuntauksen mukaan kaupungit voivat edistää monimuotoisuuden ja suvaitsevaisuuden kasvua koko yhteiskunnassa. Esimerkiksi sosiologi Émile Durkheim julisti, että suurkaupungit ovat edistyksen kehtoja; niissä jalostuvat uudet ideat, muodit, tavat ja tarpeet levitäkseen sitten muualle. Durkheimin mukaan kaupungeissa ajatukset suuntaavat luonnostaan tulevaisuuteen. 

Urbanismin käsitteeseen liitetäänkin yleensä ympäristön toimintojen, väestön ja rakenteiden monipuolisuus sekä vaihtoehtojen mahdollisuus. Muun muassa alakulttuurien runsaus ja useiden erilaisten ihmisten kohtaamiset katsotaan urbaanin elämäntavan olennaiseksi piirteeksi.
 
## Katso myös
*Uusi urbanismi

## Lähteet

## Aiheesta muualla
Laivakunta

**Laivakunta** eli **haaksikunta** ( tai *snäckolag*) on Pohjoismaissa keskiajalla käytössä ollut hallinnollinen alue, jonka asukkaiden velvollisuus oli merisodan syttyessä varustaa laiva miehistöineen sotaa varten. Alue oli yleensä kihlakunnan osa. Laivakuntia oli Norjassa ja Tanskassa sekä Ruotsin keskiosissa ja rannikoilla. Suomessa niitä oli ainakin Varsinais-Suomessa ja ilmeisesti myös Ahvenanmaalla.

## Lähteet
Maa-analyysi

**Maa-analyysi** on maaperän, erityisesti kasvien kasvualustana käytetyn maan ainesten laatua ja määrää selvittävä tutkimus. Tavallisesti siinä keskitytään sellaisiin ominaisuuksiin, joilla on merkitystä kasvien menestymiseen. Fysikaalisella eli mekaanisella maa-analyysillä selvitetään maanäytteen maalajitteiden prosentuaaliset osuudet. Karkeammat hiukkaset (kivet, sora, hiekka ja hieta) seulotaan seulasarjalla ja hienoaines lietetään (lieteanalyysi).

Kemiallisella maa-analyysillä tutkitaan kasveille käyttökelpoisten ravinteiden määrä ja myös mahdollisesti kasveille haitalliset aineet. Se voi olla kaikkien näytteessä olevien aineiden kokonaisanalyysi tai liuotusanalyysi, joka selvittää kasveille sopivassa muodossa olevien aineiden laatua ja määrää. Viljavuustutkimuksessa määritetään kalium, kalsium ja fosfori sekä hivenravinteita. Viljavuustutkimuksen avulla saadaan selville viljelysmaan kalkitus- ja lannoitustarve.

## Lähteet
Samplitude

**Samplitude** on saksalaisen Magixin audiotyöasemaohjelmisto (, DAW).

Ohjelman ensimmäinen versio on tehty Amigalle vuonna 1992, jota seurasi versio 2 vuonna 1993. Vuonna 1995 ohjelmasta julkaistiin versio Windows 3.1:lle.
Ohjelmiston uudemmat versiot on julkaistu Windows-alustalle. Vuonna 2014 ohjelmasta julkaistiin versio 13 (Pro X2). 

Ammattikäyttöön ohjelmasta on myös Samplitude Pro -versio, joka tarjoaa käytännössä rajoittamattoman määrän audio- ja midiraitoja, enemmän plugin-efektipaikkoja, AM-efektivalikoiman, Vandal-vahvistinmallinnuksen ja Room Simulator konvoluutiokaiun.

Samplitude ja Samplitude Pro -ohjelmien suomalainen maahantuoja on espoolainen Studiotec Oy.

## Lähteet

## Aiheesta muualla
* http://www.samplitude.com/en/
* http://www.studiotec.fi/samplitude
Jamaikanpyrstökolibri

**Jamaikanpyrstökolibri** (*Trochilus polytmus*) on Jamaikan kotoperäinen kiitäjälintu. Se elää Jamaikan pääsaarella aivan saaren itäkärkeä lukuun ottamatta. Carl von Linné kuvaili lajin holotyypin Jamaikalta vuonna 1758.

## Lähteet
Tarhapyrstökolibri

**Tarhapyrstökolibri** (*Trochilus scitulus*) on Jamaikan kotoperäinen kiitäjälintu. Se elää ainoastaan saaren itäkärjessä. William Brewster Outram Bangs kuvailivat lajin holotyypin Portlandin Priestman’s Riveriltä vuonna 1817.

## Lähteet
Always

**Always** voi tarkoittaa:

## Musiikissa
### Albumit
* *[[Always...]]*, The Gatheringin albumi
* *[[Always (Aziza Mustafa Zadehin albumi)]]*
* *[[Always (EP)|Always]]*, Michael Kisken EP vuodelta 1996
* *[[Always (Gabriellen albumi)]]*
* *[[Always (Hazell Deanin albumi)]]*
* *[[Always (Patsy Clinen albumi)]]*
* *[[Always (Pebblesin albumi)]]*
* *[[Always (Willie Nelsonin albumi)]]*
* *[[Always (Xiu Xiun albumi)]]*
* *[[Always (Geri Kingin albumi)]]*
* *[[Always (June Taborin albumi)]]*
* *[[Always (Tin Tin Outin albumi)]]*
* *[[Always (Kelli O'Haran albumi)]]*
* *[[Alvvays (albumi)|Alvvays]]*, Alvvaysin albumi vuodelta 2014

### Kappaleet
* "Always", Irving Berlinin kappale vuodelta 1925
* "Always", Bon Jovin kappale vuodelta 1994
* "Always", Ayselin ja Arashin kappale, Azerbaidžanin edustaja Eurovision laulukilpailussa 2009

## Muut
* Always, intiimihygieniatuote
Navantia

**Navantia**, aiemmin **Bazán** tai **IZAR**, on espanjalainen laivanrakennusyritys, joka rakentaa laivoja sekä siviili- että sotilaskäyttöön. Se on Euroopan viidenneksi ja maailman yhdeksänneksi suurin laivanrakentaja. Sillä on telakoita eri puolilla Espanjaa.

## Empresa Nacional Bazán
Bazán oli vuonna 1947 perustettu valtio-omisteinen yhtiö, joka kuului INI yhtiöön. Sen pääasiallinen toimiala oli valmistaa aluksia Espanjan laivastolle, mutta myös kunnostaa ja modernisoida kauppa- ja sota-aluksia. Lisäksi se valmisti höyryturbiineja ja propulsiojärjestelmiä sekä taistelunjohto- ja asejärjestelmien valmistus ja integrointi. Vaikka yhtiö oli valtio-omisteinen se toimi kaupallisin periaattein eli myös myi sota-aluksia ja erilaisia järjestelmiä. Yhtiön merkittävimmät telakat olivat Ferrolissa, San Fernandossa Cádizin ulkopuolella ja Cartagenassa. Näiden lisäksi yhtiöön kuului asetehdas Fábrica Artilleria Bazán (FABA) San Fernandossa. Yhtiön päämaja oli Madridissa.

## Lähteet
*

### Viitteet

## Aiheesta muualla

* Navantian verkkosivusto
Skid Row (irlantilainen yhtye)

**Skid Row** oli vuonna 1967 perustettu irlantilainen rock-yhtye. Se julkaisi 1970-luvun alussa kaksi albumia ennen hajoamistaan.

## Jäsenet

* Brendan ”Brush” Shiels
* Gary Moore
* Noel ”Nollaig” Bridgeman
* Bernard ”Bernie” Cheevers
* Paul Chapman
* Phil Lynott
* Robbie Brennan

## Albumit

* *Skid* (1970)
* *34 Hours* (1971)
* *Gary Moore/Brush Shiels/Noel Bridgeman* (1971, julkaistu 1990)
* *Live And On Song – BBC Live in Concert* (1969–1971, julkaistu 2006)
* *Bon Jovi Never Rang Me* (2012)

## Aiheesta muualla
* Skid Row Allmusic.com-sivustolla
Ranskan ympäriajo 2011

**Ranskan ympäriajo 2011** oli 98. Ranskan ympäriajo. Kilpailu alkoi 2. heinäkuuta 2011 Vendéen departementista ja päättyi 24. heinäkuuta Pariisin Champs-Élysées'lle. Kilpailuun kuului 10 tasamaaetappia, kolme mäkietappia, kuusi vuorietappia, henkilökohtainen aika-ajo sekä joukkueaika-ajo. Kilpailureitin kokonaispituus oli 3&nbsp;430 kilometriä. Kokonaiskilpailun voitti australialainen Cadel Evans ennen luxemburgilaisveljeksiä Andy ja Fränk Schleckiä. Alberto Contador sijoittui alun perin viidenneksi. Hän oli kuitenkin antanut edellisvuoden Ranskan ympäriajossa positiivisen dopingnäytteen, ja urheilun kansainvälinen vetoomustuomioistuin, CAS päätti helmikuussa 2012 hylätä kaikki hänen tuloksensa tuosta kilpailusta alkaen. Pistekilpailun voitti Mark Cavendish, mäkikirikilpailun Samuel Sánchez, nuorten kilpailun Pierre Rolland ja joukkuekilpailun Garmin-Cervélo.

## Joukkueet ja ajajat

Kilpailussa olivat mukana kaikki 18 UCI Pro -joukkuetta ja lisäksi neljä UCI Continental Circuits -tason tallia.
*Pro-tallit: Ag2r-La Mondiale, Astana Team, BMC Racing Team, Garmin-Cervélo, Team HTC-High Road, Katjuša, Lampre-ISD, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Team Sky, Vacansoleil-DCM
*Continental-tallit: Cofidis, Team Europcar, FDJ, Saur-Sojasun

Kilpailun suurimpina ennakkosuosikkeina pidettiin Alberto Contadoria ja Andy Schleckiä. Muita kärkisijoille ennakoituja pyöräilijöitä olivat muun muassa Ivan Basso, Janez Brajkovič, Cadel Evans, Robert Gesink, Christopher Horner, Andreas Klöden, Levi Leipheimer, Samuel Sánchez, Fränk Schleck, Jurgen Van Den Broeck ja Bradley Wiggins. 

## Lopputulokset

### Kokonaiskilpailu

### Pistekilpailu

### Mäkikirikilpailu

### Nuorten kilpailu

### Joukkuekilpailu

## Etapit
*Etapit 1–11 Ranskan ympäriajossa 2011
*Etapit 12–21 Ranskan ympäriajossa 2011

&nbsp;&nbsp;&nbsp;&nbsp;&nbsp;&nbsp;&nbsp;Punaisella kehyksellä merkityt etapit päättyivät mäen tai vuoren päälle.

## Kilpailujen kehittyminen

*  Etappi 2: Philippe Gilbertin johtaessa kokonais- ja pistekilpailua, vihreää paitaa piti yllään kokonais- ja pistekilpailuissa toisella sijalla ollut Cadel Evans.
*  Etappi 2: Philippe Gilbertin johtaessa kokonais- ja mäkikirikilpailua, pilkkupaitaa piti yllään kokonais- ja kirikilpailuissa kolmannella sijalla ollut Thor Hushovd.
*  Etappi 3: Philippe Gilbertin johtaessa piste- ja mäkikirikilpailua, pilkkupaitaa piti yllään pistekilpailuissa toisella sijalla ollut Cadel Evans, koska mäkikirikilpailussa oli pisteitä vain Gilbertillä.
*  Etappi 10: Etapilla poikkeuksellisesti kahdella ajajalla oli punainen kilpailunumero. Johnny Hoogerland ja Juan Antonio Flecha saivat numeron jatkettuaan etapin maaliin asti vaikka joutuivat tieltä kiilatuiksi Ranskan television kuvausauton koukattuaan heitä päin tien reunassa ollutta puuta väistäessään. Flecha kieltäytyi  palkinnosta yhdeksännen etapin jälkeen, mutta mäkikirikilpailun johtajan pilkkupaidan saanut Hoogerland otti palkinnon vastaan.

## Lähteet

## Aiheesta muualla

* letour.fr
Alessandro Matri

**Alessandro Matri** (s. 19. elokuuta 1984 Sant'Angelo Lodigiano) on italialainen jalkapalloilija, joka pelaa tällä hetkellä Serie A -joukkue SS Laziossa.

## Pelaajaura
Matri aloitti uransa Milanissa, jossa pelasi kuitenkin vain yhden ottelun. Milanista hän siirtyi lainalle kolmanneksi korkeimmalle sarjatasolle, jossa hän pelasi kahdessa eri joukkueessa. Kaudella 2006–2007 hän pelasi lainalla Serie B -joukkue Riminissä. Kun hänen sopimuksensa Milanin kanssa päättyi, hän siirtyi takaisin Serie A:han, Cagliarin joukkueeseen kaudeksi 2007–2008. Kesken kauden 2010–2011 hän siirtyi Cagliarista lainalle Juventukseen.

## Lähteet
Houkutus (täsmennyssivu)

**Houkutus** voi tarkoittaa seuraavia:
*Houkutus, Stephenie Meyerin kirjoittama kirja vuodelta 2005
*Houkutus, Stephenie Meyerin kirjoittama kirjasarja
**[[Houkutus (vuoden 1949 elokuva)|Houkutus]]*, yhdysvaltalainen elokuva vuodelta 1949
**[[Houkutus (vuoden 2005 elokuva)|Houkutus]]*, yhdysvaltalais-brittiläinen elokuva vuodelta 2005
**[[Twilight – Houkutus]]*, yhdysvaltalainen elokuva vuodelta 2008
Mika Orasmaa

**Mika Orasmaa** (s. 1976 Valkeala) on suomalainen elokuvaaja. Hänet on palkittu parhaan kuvauksen Jussilla elokuvista *[[Joulutarina]]* ja *[[Rare Exports]]*.

## Filmografia

### Elokuvat
* *[[Skene (elokuva)|Skene]]* (2004), kuvaaja
* *[[Kadonneen kung fun metsästäjät]]* (2004), kuvaaja
* *[[Riot-On!]]* (2004), kuvaaja, piirrokset, still-kuvat
* *[[Gourmet Club]]* (2006), kuvaaja
* *[[Fakiiri (elokuva)|Fakiiri]]* (2006), tuottaja, kuvaaja
* *[[Pyromania (elokuva)|Pyromania]]* (2006), kuvaaja
* *[[Joulutarina]]* (2007), kuvaaja
* *[[Suurin ja kaunein]]* (2008), kuvaaja
* *[[Play God]]* (2010), kuvaaja
* *[[Rare Exports]]* (2010), kuvaaja
* *[[Rat King]]* (2012), kuvaaja
* *[[Iron Sky]]* (2012), kuvaaja
* *[[8-pallo (elokuva)|8-pallo]]*, kuvaaja
* *[[Lomasankarit]]* (2014), kuvaaja
* *[[Tuntematon sotilas (vuoden 2017 elokuva)|Tuntematon sotilas]]* (2017), kuvaaja
* *[[Takaisin valoon]]* (2018), kuvaaja
* *[[Iron Sky: The Coming Race]]* (2019), kuvaaja
* ** (2021), kuvaaja
* *[[Omerta 6/12]]* (2021), kuvaaja
* *[[Vinski ja näkymättömyyspulveri]]* (2021), kuvaaja
* *[[There’s Something in the Barn]]* (2023), kuvaaja
* *[[Sisu 2]]* (2025), kuvaaja

### TV-sarjat
* *[[The Dark Side of Porn]]* (2006), kuvaaja
* *[[Lemmenleikit]]* (2008), kuvaaja
* *[[Uutishuone]]* (2009), kuvaaja
* *[[Nymfit (televisiosarja)|Nymfit]]* (2014), kuvaaja
* *[[Ihon alla (televisiosarja)|Ihon alla]]* (2015), kuvaaja
* *[[Sorjonen]]* (2016−2019), kuvaaja
* *[[Maailma liekeissä]]* (2019), kuvaaja
* *Cobra* (2020), kuvaaja

## Lähteet

## Aiheesta muualla
* 
*
Hans Löhrl

**Hans Löhrl** (25. toukokuuta 1911 Stuttgart - 26. kesäkuuta 2001 Egenhausen, Schwarzwald) oli saksalainen lintutieteilijä ja käyttäytymistutkija.

Löhrl opiskeli biologiaa ja geologiaa Tübingenin yliopistossa. Hän väitteli filosofian tohtoriksi Münchenin yliopistosta, väitöksen aiheena oli paikallisten pikkujyrsijöiden ja päästäisten ekologia ja fysiologia (*Ökologische und physiologische Studien an einheimischen Muriden und Soriciden*). Tämän jälkeen Löhrl tutki lintuja sekä Rossittenin lintuasemalla että yksityisellä Radolfzellin lintuasemalla Mettnaussa. Vuosina 1957–1962 Löhrl johti Baden-Württembergin valtiollista linnustonsuojelulaitosta (Staatliche Vogelschutzwarte) Ludwigsburgissa, ja 1962–1976 Max Planck -instituutin Radolfzellin lintuasemaa. Hän toimi Saksan lintutieteellisen yhdistyksen (DO-G) varapuheenjohtajana 1971–1979. Vuonna 1981 DO-G myönsi hänelle kunniajäsenyyden, ja American Ornithologists' Union (AOU) vuonna 1989.

1930-luvulta alkaen Löhrl tutki pääasiassa vuoriuunilinnun, kattohaikaran ja harmaahaikaran elämää ja muuttoa. Myöhemmin hän tutki myös pähkinänakkelia, tiaisia, kalliokiipijää, haarapääskyä, punarintaa, sepelsieppoa ja käkeä.

Löhrl julkaisi yksitoista kirjaa, 296 tieteellistä artikkelia ja 111 kansantajuista kirjoitusta.
## Aiheesta muualla
*Hans Löhrl julkaisuluettelo 
*Radolfzellin lintuasema
Vampirella

**Vampirella** Forrest J. Ackermanin ja sarjakuvapiirtäjä Trina Robbinsin luoma sarjakuvahahmo Warren Publishingin julkaisemassa *Vampirella*-sarjakuvalehdessä. Lehden kansikuvia piirsi Frank Frazetta.

Suomessa julkaistiin *Vampirella*-lehteä viisi numeroa 1-3/1975 ja 4-5/1975. 

## Lähteet

## Kirjallisuutta
* 

## Aiheesta muualla
* Jerrman, Toni: Vampirella x 3. *Tähtivaeltaja* 1/2016.
Edvard Standertskjöld

**Berndt Edvard** **Wilhelm Standertskjöld** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan jääkärijoukoissa.

## Perhe ja opinnot
Standertskijöldin vanhemmat olivat everstiluutnantti Berndt Henrik Oscar Standertskjöld ja Olga Anna Maria von Ammondt. Hänet vihittiin avioliittoon vuonna 1918 Vanda Lydia Therese Czarneckin kanssa, josta hän erosi vuonna 1923. Hän kirjoitti ylioppilaaksi Nya svenska läroverket i Helsingfors-nimisestä oppilaitoksesta vuonna 1911 ja liittyi Uusmaalaiseen osakuntaan. Opintojaan hän jatkoi vuonna 1915 Helsingin yliopiston filosofisen tiedekunnan fyysis-matemaattisella osastolla. 

## Jääkärikausi
 
Standertskijöld liittyi vapaaehtoisena Saksassa sotilaskoulutusta antavaan Jääkäripataljoona 27:n 4. komppaniaan 13. tammikuuta 1916, josta hänet 30. huhtikuuta 1917 alkaen pataljoonan 2. komppaniaan ja myöhemmin tiedonanto-osastoon. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.

## Suomen sisällissota
Standertskijöl saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi 3. Jääkärirykmentin 5. jääkäripataljoonan 1. komppaniaan. Hän osallistui sisällissodan taisteluihin Tampereella ja Viipurissa.

## Suomen sisällissodan jälkeinen aika
Standertskijöl palveli sisällissodan jälkeen edelleen 3. Jääkärirykmentissä, josta muodostettiin myöhemmin ensin Savon jääkärirykmentti 3 ja sitten Uudenmaan rykmentti. Hän toimi rykmentissä nuorempana upseerina eri komppanioissa. Uudenmaan rykmentistä hänet siirrettiin 6. joulukuuta 1922 alkaen Porin rykmenttiin, jossa hänet sijoitettiin päälliköksi 8. komppaniaan. Hän erosi vakinaisesta palveluksesta 15. elokuuta 1924. Hänet on haudattu Helsinkiin.

## Katso myös
* Standertskjöld
## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Hursti

**Hursti** on suomalainen sukunimi, joka on tai on ollut muun muassa seuraavilla henkilöillä:

* Ari Hursti, radiotoimittaja ja juontaja
* Armas Hursti (1934–2017), kuvataiteilija ja taidegraafikko
* Arvo Hursti (1883–1967), hyväntekijä
* Harras Hursti (1926–2018), oopperalaulaja, Veikko Hurstin veli
* Harri Hursti (s. 1968), atk-asiantuntija, Harras Hurstin poika
* Heikki Hursti (s. 1954), hyväntekijä, Veikko ja Lahja Hurstin Laupeudentyö ry:n toiminnanjohtaja 2005-2019, Veikko Hurstin poika
* Sini Hursti (s. 1984), hyväntekijä, Veikko ja Lahja Hurstin Laupeudentyö ry:n toiminnanjohtaja vuodesta 2019, Heikki Hurstin tytär
* Veikko Hursti (1924–2005), hyväntekijä, sosiaalineuvos, kodittomien, alkoholistien ja huono-osaisten auttaja.
Saija Siekkinen

**Saija Siekkinen** on suomalainen puvustaja. Hän on voittanut parhaan puvustuksen Jussin (2011) elokuvasta *[[Rare Exports]]*. Siekkinen työskentelee puvustajana Suomen Kansallisteatterissa.

## Filmografia
### Elokuvat
* *[[Pahat pojat (vuoden 2003 elokuva)|Pahat pojat]]*, 2002, puvustajan assistentti
* *[[Vieraalla maalla]]*, 2003, puvustaja
* *[[Lupaus (elokuva)|Lupaus]]*, 2005, puvustaja
* *[[Rare Exports]]*, 2010, pukusuunnittelu

### Televisiosarjat
* *[[Presidentin kanslia (televisiosarja)|Presidentin kanslia]]*, 2008, Pukusuunnittelija

## Lähteet

## Aiheesta muualla
* 
*
Malaryta

**Malaryta** () eli **Malorita** (, ) on pieni kaupunki Brestin alueen ja koko Valko-Venäjän lounaisosissa Ukrainan rajalla ja lähellä myös Puolan rajaa. Kaupungin länsi- ja luoteispuolella sijaitsee maakunnan pääkaupunki Brest. Malaryta viittaa myös kaupunkitaajamaa ympäröivään hallintopiiriin. Kaupungin asukasluku oli 11&nbsp;751 lokakuun 2009 väestönlaskennassa. Koko hallinnollisessa piirissä asui 25&nbsp;780 ihmistä.

## Liikenne
Malaryta on merkittävä liikenteen kauttakulkureitti. Brestistä kaakkoon Ukrainaan vievä rautatie kulkee kaupungin kautta. Rautatie- ja linja-autoasemat sijaitsevat vierekkäin kaupungin keskustassa. Maanteistä merkittävimpiä ovat Kobrynista M1-valtatieltä () saapuva Valko-Venäjän M12-valtatie eli  sekä Brestistä kaupunkiin saapuva ja kaupunkitaajaman länsipuolelta kiertävä P17-kantatie. Rautatien ohella näillä maanteillä on Malarytassa kansainväliset rajanylityspaikat Ukrainaan.

## Historia
Malaryta kuului Liettuan suuriruhtinaskuntaan. Vuonna 1795 kaupunki liitettiin Puolan kolmannen jaon seurauksena Venäjän keisarikuntaan, jonka puitteissa se kuului ensin Liettuan, vuodesta 1801 Grodnon kuvernementtiin. Vuosien 1921 ja 1939 välillä Malaryta kuului Puolaan. Vuonna 1939 kaupunki liitettiin Neuvostoliittoon Valko-Venäjän SNT:n osana. Toisen maailmansodan aikana Malaryta oli Saksan miehittämänä 22. kesäkuuta 1941 ja 20. heinäkuuta 1944 välisenä aikana. 

## Katso myös
* Luettelo Valko-Venäjän rajanylityspaikoista

## Lähteet

## Aiheesta muualla

*Lyhyt kuvaus kaupungista  (bycity.org)
*Kaupunkikuvaus   (garady.org)
*Tietoa kaupungista ja hallintopiiristä  (dorogiby.info)
*Kantakaupungin kartta  (bycity.org)
*WikiMapia karttalinkki, kohteiden selitykset pääosin ,  tai 
*Neuvostoliiton aikaista 1:200 000 topografikarttaa alueesta
Sykes

**Sykes** on seuraavien henkilöiden sukunimi:

* Eric Sykes (1923–2012), brittiläinen koomikko, käsikirjoittaja, näyttelijä ja ohjaaja
* George Sykes (1822–1880), yhdysvaltalainen kenraali
* John Sykes (1959–2025), englantilainen kitaristi
* Mark Sykes (1879–1919), brittiläinen poliitikko ja diplomaatti, ensimmäisen maailmansodan aikaisen Sykes–Picot-sopimuksen tekijä
* Nathan Sykes (s. 1993), brittiläinen laulaja ja lauluntekijä
* Oliver Sykes (s. 1986), englantilainen metalcore-laulaja
* Richard Sykes (1921–1979), brittiläinen diplomaatti
* Wanda Sykes (s. 1964), yhdysvaltalainen stand up -koomikko ja näyttelijä 
* William Henry Sykes (1790–1872), englantilainen upseeri, poliitikko ja lintutieteilijä.
525 Power Tracks

**525 Power Tracks** on Yhdysvaltojen Floridasta käsin ympäri vuorokauden toimiva, mainosvapaa kuuntelijoiden lahjoitusten varassa oleva internet-radiokanava. Kanava soittaa suurimmaksi osaksi indie-artistien ja -yhtyeiden musiikkia joka painottuu vahvasti metallimusiikkiin, eritoten power- ja alternative metalliin.

## Aiheesta muualla
* 525 Power Tracks 
*
KNM St. Olaf (1856)

**KNM St. Olaf** oli Norjan laivaston 34-tykkinen höyryfregatti.

## Valmistus
Alus tilattiin Hortenin laivastontelakalta, missä köli laskettiin telakkanumerolla 39. Alus laskettiin vesille 9. syyskuuta 1856. Sen uppouma oli 2180 tonnia ja se saavutti 10,5 solmun nopeuden.

## Lähteet
*

### Viitteet
Af Forsellesin senaatti

**Af Forsellesin senaatti** oli Suomen senaatti vuosina 1882–1885. Sen nimityksen yhteydessä valittiin senaattiin ensimmäisen kerran poliittisten puolueiden edustajia, kun senaattoreiksi tulivat fennomaanien ja liberaalien johtajat G. Z. Forsman ja Leo Mechelin. Senaatti toimi yhden valtalupakauden, minkä jälkeen talousosaston varapuheenjohtaja af Forselles siirtyi kenraalikuvernöörinkanslian johtoon.

## Kokoonpano

## Lähteet

* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.
Kuollut mies ei palttoota kaipaa

**Kuollut mies ei palttoota kaipaa** (*Dead Men Don't Wear Plaid*) on vuonna 1982 valmistunut yhdysvaltalainen komediaelokuva, jonka ohjasi Carl Reiner. Pääosissa ovat Steve Martin ja Rachel Ward. *Kuollut mies ei palttoota kaipaa* on sekä parodia 1940-luvun film noir- ja yksityisetsiväelokuvista että myös kunnianosoitus niille.

Elokuva on kollaasi 19 mustavalkoisesta 1940- ja 1950-luvun elokuvasta, joiden ympärille on luotu uusi tarina.

## Juoni
Tiedemies ja juustontekijä John Hay Forrest kuolee auto-onnettomuudessa, ja hänen tyttärensä Juliet on varma, että kyseessä on murha. Hän palkkaa Rigby Reardonin tutkimaan isänsä kuolemaa, ja tämä löytää paperin, johon on listattu ”Carlottan viholliset” ja ”Carlottan ystävät”. Reardon etsii johtolankoja ja yrittää samalla olla rakastumatta Julietiin. Väärinkäsityksen seurauksena hän luulee Julietin olevan natsivakooja, ja alkaa seurata häntä samalla etsien ratkaisua Forrestin tapaukseen.

## Näyttelijät

**Vain arkistomateriaalin kautta mukana olevat näyttelijät**

Pienemmissä rooleissa arkistokohtauksissa nähdään myös Wally Brown, William Conrad, Jeff Corey, Brian Donlevy, Charles McGraw, John Miljan, Edmond O’Brien ja Norma Varden.

## Vastaanotto
*Kuollut mies ei palttoota kaipaa* tuotti avausviikonloppuna 4&nbsp;289&nbsp;601 dollaria ja oli toiseksi katsotuin elokuva. Kaiken kaikkiaan elokuva tuotti 18&nbsp;196&nbsp;170 dollaria.

Suomessa aikalaisarviot Reinerin elokuvasta olivat melko nihkeitä. Kymmenestä suomalaisesta ensi-iltakriitikosta kaksi antoi sille kolme tähteä, viisi kaksi tähteä, yksi yhden tähden, yksi ei sitäkään ja yksi ei ollut arvioinut elokuvaa. Keskiarvoksi tuli *Projektio*-lehden laskukaavalla 1,89 tähteä neljästä.
*[[Video-opas|Video-oppaassa]]* vuosikymmen myöhemmin Esko Rautakorpi piti elokuvaa mainiona parodiana ja antoi sille neljä tähteä viidestä, mikä vastaa sanallista arviota ”erinomainen”. Myös *[[Helsingin Sanomat|Helsingin Sanomien]]* Mikael Fränti kehui elokuvaa sen videojulkaisun arvostelussaan vuonna 1986: ”*Kuollut mies ei palttoota kaipaa* on huumoriltaan hienovireisempi kuin useimmat laveat amerikkalaiset nykykomediat. Reinerin elokuva vaatii katsojaltaan hieman rakkautta vanhaa amerikkalaiselokuvaa kohtaan. Se ei läväytä vitsejään päin naamaa, vaan perustaa ne tiettyyn perinteeseen kuten hyvän elokuvakomedian pitääkin.”

## Käytetyt elokuvat

* *[[Väärin eletty vapaus]]* (1941)
* *[[Vaarallisia valheita]]* (1941)
* *[[Lasiavain (elokuva)|Lasiavain]]* (1942)
* *[[Pyhä liekki]]* (1942, ei mainita lopputeksteissä)
* *[[Vainottu (vuoden 1942 elokuva)|Vainottu]]* (1942)
* *[[Nainen ilman omaatuntoa]]* (1944)
* *[[Tuhlattuja päiviä]]* (1945)
* *[[Ikuinen sävel]]* (1946)
* *[[Kohtalon avain]]* (1946)
* *[[Kohtalon tuomio]]* (1946)

* *[[Rakkauden valhe]]* (1946)
* *[[Syvä uni (vuoden 1946 elokuva)|Syvä uni]]* (1946)
* *[[Tappajat]]* (1946)
* *[[Pimeä käytävä (elokuva)|Pimeä käytävä]]* (1947)
* *[[Lain ulkopuolella (vuoden 1948 elokuva)|Lain ulkopuolella]]* (1948)
* *[[Valitan, väärä numero!]]* (1948)
* *[[Houkutus (vuoden 1949 elokuva)|Houkutus]]* (1949)
* *[[Valkoinen hehku]]* (1949)
* *[[Hermot pinnalla]]* (1950)

## Lähteet
Skid Row

**Skid row** on englanninkielinen termi, joka tarkoittaa slummimaista kaupunginosaa. 

* Skid Row, alue Los Angelesissa Yhdysvalloissa

**Musiikissa**:

* Skid Row, irlantilainen rockyhtye, joka toimi vuosina 1967–1972.
* Skid Row, amerikkalainen hard rock -yhtye, joka aloitti toimintansa 1986.
** *[[Skid Row (albumi)|Skid Row]]*, edellä mainitun yhtyeen albumi vuodelta 1989.
* Grungeyhtye Nirvana toimi myös varhaisina vuosinaan nimellä Skid Row.
Pokémon Black ja White

**Pokemon Black ja White** on Nintendon julkaisema tietokoneroolipeli, joka julkaistiin Nintendo DS -konsolille Japanissa 18. syyskuuta 2010 ja Suomessa 4. maaliskuuta 2011. 

Peli on Pokémon-peli, jossa on kaksi eri paikkaa, jotka ovat Black City ja White Forest. Aloituspokémonien ensimmäisten muotojen nimet ovat Snivy, Tepig ja Oshawott. Pelien maskotteina ovat Reshiram (Black) ja Zekrom (White). Peli sijoittuu kuvitteelliselle Unovan alueelle.

Japanissa peli saavutti nopeasti poikkeuksellisen hyvät myyntiluvut. Sitä myytiin ensimmäisenä viikonloppuna 2,6 miljoonaa peliä, ja vuoden 2011 tammikuuhun mennessä yli viisi miljoonaa.

## Pelaaminen
Pelin alussa pelaaja saa ensimmäisen Pokémoninsa professori Juniperilta, joka on sarjan ensimmäinen naisprofessori. Aloituspokémonit noudattavat tuttua tyyppikolmikkoa – ruoho, tuli ja vesi – ja ovat nimeltään Snivy, Tepig ja Oshawott. Alkuvaiheessa pelissä esiintyy vain uusia, viidennen sukupolven Pokémoneja, yhteensä 156 kappaletta, eikä mukana ole lainkaan aiempien lajien kehitysmuotoja. Vasta pelin edetessä avautuu kansallinen Pokédex, jonka kautta vanhemmat Pokémonit tulevat saataville.

Taistelut ovat saaneet visuaalisen päivityksen: Pokémonit liikkuvat jatkuvasti, ja kamera zoomaa ja liikkuu hyökkäysten mukana, mikä tekee taisteluista elävämpiä. Mukaan on tuotu uusia taistelumuotoja, kuten kolmoistaistelut ja kiertotaistelut, joissa Pokémonien sijoittelulla on merkitystä. Moninpeleissä esineiden käyttö on mahdollista uuden Miracle Shooter -järjestelmän avulla, jossa esineet ansaitaan taistelun aikana pisteillä.

Maailmaan on lisätty vuodenaikojen vaihtelu, joka vaikuttaa niin ympäristöön kuin musiikkiin ja villien Pokémonien esiintymiseen. Kilpailuelementtiä tuo Pokémon Musical, jossa Pokémonit esiintyvät pukeutuneina lavashow’ssa. Battle Subway tarjoaa haastetta taisteluihin keskittyville pelaajille.

Teknisesti pelit hyödyntävät Nintendo DS:n ominaisuuksia entistä paremmin: grafiikka sisältää kolmiulotteisia elementtejä, ja taustat liikkuvat pelihahmon mukana. Pelaajien välinen vuorovaikutus onnistuu C Gear -laitteella, joka toimii Wi-Fin tai infrapunan avulla. Vanhemmista peleistä voi siirtää Pokémonia PokéShifterin kautta, joka on yhdistetty pieneen minipeliin.

## Lähteet

## Aiheesta muualla
*http://www.pokemonblackwhite.com/en-us/
Von Troilin senaatti

**Von Troilin senaatti** oli Suomen senaatti vuosina 1885–1891. Liberaaleja lähellä ollut Samuel Werner von Troil nimitettiin Senaatin talousosaston varapuheenjohtajaksi Edvard Gustaf af Forsellesin siirryttyä Suomen kenraalikuvernöörin kansliapäälliköksi. Liberaalinen puolue oli vielä tuolloin kannatukseltaan suurin valtiopäivillä, joten senaatin nimityksessä on voitu nähdä jonkinlaista "parlamentarismia". Vuoden 1890 postimanifestista ja uuden rikoslain hyväksymisestä syntynyt laillisuuskiista johtivat liberaalien senaattori Leo Mechelinin, oikeusosaston senaattori Robert Montgomeryn ja prokuraattori Alexander von Weissenbergin eroihin. Asemansa hankalaksi kokenut von Troil erosi itse syksyllä 1891.

1.10.1888 perustettiin kansliatoimituskunta sekä kauppa- ja teollisuustoimituskunta, joka korvasi aiemman valtiovaraintoimituskunnan apulaispäällikön tehtävät.

## Kokoonpano

## Lähteet

* Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995.
Lain ulkopuolella

**Lain ulkopuolella** voi tarkoittaa seuraavia:

**[[Lain ulkopuolella (vuoden 1948 elokuva)|Lain ulkopuolella]]* (*I Walk Alone*), yhdysvaltalainen elokuva vuodelta 1948
**[[Lain ulkopuolella (vuoden 1956 elokuva)|Lain ulkopuolella]]* (*Outside the Law*), yhdysvaltalainen elokuva vuodelta 1956
**[[Lain ulkopuolella (vuoden 1987 elokuva)|Lain ulkopuolella]]*, suomalainen elokuva vuodelta 1987.
**[[Lain ulkopuolella (vuoden 2010 elokuva)|Lain ulkopuolella]]* (*Hors-la-loi*, myös nimellä *Outside the Law*), ranskalais-algerialainen elokuva vuodelta 2010
J. Denis Summers-Smith

**James Denis Summers-Smith** (1920 Glasgow – 5. toukokuuta 2020) oli brittiläinen lintutieteilijä ja insinööri.

Nuoruutensa Summers-Smith asui ja opiskeli Glasgowissa. Hän vietti lomansa Pohjois-Irlannin Donegalissa, jossa hänen setänsä toimi maalaispappina, ja opetti hänet tuntemaan lintuja. Toisessa maailmansodassa Summers-Smith toimi armeijan tiedustelu-upseerina Englannin itärannikolla. Sodan jälkeen hän loi uransa tribologiaan perehtyneenä insinöörinä Imperial Chemical Industries-yhtiössä. Työssään hän joutui matkustamaan paljon, ja käytti työmatkojen vapaa-ajat varpusten tutkimiseen.

Summers-Smith aloitti työnsä varpusen parissa vuonna 1947. Syy, miksi hän valitsi juuri varpusen, oli yksinkertaisesti se, että matkustaminen oli siihen aikaan vielä hankalaa, ja varpuset olivat aina lähellä. Hän tutki varpusia Hampshiren kylässä sekä Durhamissa ja Guisboroughissa, johon hän muutti 1961. Hän kirjoitti toimintaohjeet The British Trust for Ornithologyn (BTO) ensimmäiseen *Common Bird Census* lintulaskentaan, jossa vapaaehtoiset lintuharrastajat kartoittivat Ison-Britannian maaseudun pesimälinnustoa. Tutkimus jatkui aina vuoteen 2000 asti, jolloin sen nimeksi vaihdettiin *Breeding Bird Survey*.

Summers-Smithin varpustutkimus tuotti useita artikkeleita lintutieteellisiin sarjoihin, ja vuonna 1963 hän julkaisi lajitutkielman *The House Sparrow* *[[New Naturalist]]* in *Monographs* sarjassa. Tämän jälkeen Summers-Smith keskittyi tutkimaan varpusen ja muiden *Passer*-suvun lajien keskinäisiä suhteita. Hän kävi kymmenissä eri maissa, ja havainnoi kaikkia muita varpuslajeja paitsi Sokotralla elävää *Passer insularis*ta, jonka taksonomia on epäselvä. Tutkimusten tuloksena hän julkaisi tutkielman *The Sparrows* vuonna 1988, sekä pikkuvarpusesta (*The Tree Sparrow*) 1995. Kumpaankin teokseen laati kuvituksen Robert Gillmor. Hän kirjoitti myös matkakuvauksen *In Search of Sparrows* maailmanlaajuisista varpusmatkoistaan. Vuonna 1992 Zoological Society of London myönsi hänelle Stamford Raffles-palkinnon.

Kirjoittaessaan varpusmonografiaansa Summers-Smith otaksui, että varpusen tulevaisuus olisi valoisa. Toisin on kuitenkin käynyt, sillä maailman varpuskanta on taantunut voimakkaasti 1970-luvulta alkaen. Summers-Smith tutki ilmiötä perusteellisesti, mutta joutui toteamaan, että tapahtuma "on eräs merkittävimpiä luonnon mysteerejä viimeisten 50 vuoden aikana". Vuonna 2000 The Independent tarjosi 5&nbsp;000&nbsp;punnan palkkion sille, joka pystyy osoittamaan varpuskannan romahtamisen aiheuttajan. Summers-Smith oli lahjoituksen takana. Vuonna 2008 palkkio ojennettiin tohtori Kate Vincentille ja hänen työtovereilleen Leicesterin De Montfort University-yliopistossa. He osoittivat varpusten vähentyneen siksi, että niiden käyttämä hyönteisravinto oli vähentynyt.

Summers-Smith kirjoitti varpusten heimoa käsittelevän luvun Handbook of the Birds of the World teokseen 2009.

## Lähteet
Gunnar Stenmark

**Gunnar Mikael Stenmark** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan patteriupseerina Valkoisen armeijan jääkärirykistössä.

## Perhe ja opinnot
Stenmarkin vanhemmat olivat maanviljelijä Karl Magnus Karlsson ja Agvilina Wilhelmina Karlsson. Hänet vihittiin avioliittoon vuonna 1922 Fanny Augusta Johanssonin kanssa. Hän kävi neljä luokkaa Turun ruotsalaista reaalilyseota.

## Jääkärikausi

Stenmark työskenteli maanviljelijänä ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 1. komppaniaan 24. marraskuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella, Ekkau-Kekkaussa sekä Aa-joella.

## Suomen sisällissota
Stenmark saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan aluksi patteriupseeriksi Jääkäritykistön 3. patteriin, josta hänet siirrettiin 2. patteriin 11. maaliskuuta 1918 alkaen. Hän osallistui edellä mainituissa joukoissa osaa sisällissodan taisteluihin Länkipohjassa, Pitkäjärvellä, Orivedellä, Kangasalla ja Lempäälässä sekä Tampereella. Hänet määrättiin Tampereen valloituksen jälkeen tykistön uudelleen järjestelyn myötä jaosjohtajaksi Jääkäritykistöprikaatin II patteriston 3. patteriin ja osallistui kyseisessä tehtävässä osaa taisteluihin Karjalankannaksella, muun muassa Raivolassa ja Inossa.

## Sisällissodan jälkeinen aika
Stenmark palveli sisällissodan jälkeen Suomen tykistökoulussa, josta tykistön uudelleenjärjestelyn yhteydessä hänet siirrettiin kenttätykistörykmentti 1:een ja määrättiin 11. marraskuuta 1918 alkaen 7. patterin ja 14. tammikuuta 1919 alkaen 4. patterin päälliköksi. Myöhemmin hän toimi rykmentin majoitusmestarina ja patteristonkomentajana. Hän erosi armeijasta 27. huhtikuuta 1921 ja työskenteli sen jälkeen maanviljelijänä ja työnjohtajana Paraisten kalkkitehtaan palveluksessa. Hän kuoli tapaturmaisesti 3. lokakuuta 1928.

## Lähteet
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Film-O-Holic.com

**Film-O-Holic.com** on vuonna 1998 perustettu elokuvasivusto, jossa julkaistaan viikoittain ensi-ilta- sekä dvd-arvosteluja. Sivustolla on haastateltu laajalti suomalaisten elokuvien tekijöitä. Julkaisun linjauksessa korostetaan kriittistä lähestymistapaa.

*Film-O-Holic.com* on Suomen vanhimpia yhä toiminnassa olevia verkkojulkaisuja. Sivuston julkaisija on Filmiverkko ry, jonka tarkoitus on harjoittaa voittoa tavoittelematonta julkaisutoimintaa internetissä. *Film-O-Holic.comin* lisäksi yhdistys ylläpitää myös akateemista *[[WiderScreen]]*-sivustoa.

Sivustolla on myös Turun elokuvakalenteri, mihin pyritään kokoamaan Turun elokuva-aiheiset tapahtumat. 

Helmikuussa 2025 Filmiverkko ry kertoi joutuvansa supistamaan toimintaansa Orpon hallituksen päätettyä leikata kulttuuritukia. Taiteen edistämiskeskus ei myöntänyt yhdistykselle enää lainkaan tukea vuodelle 2025. *Film-O-Holic*-sivuston jatkuminen on siksi epävarmaa. *Film-O-Holic.comin* parhaista kotimaisen elokuvan kritiikeistä on valmisteilla kokoomateos, joka oli määrä julkaista lokakuussa 2025. Rahaa hankkeelle on pitänyt saada kentältä, ja siinä tarkoituksessa joukkorahoituspalvelu Mesenaatti oli kirjankustantajan, Kitan, apuvälineenä.

## Katso myös
* Luettelo suomalaisista elokuvalehdistä ja -verkkojulkaisuista

## Lähteet

## Aiheesta muualla
* Film-O-Holic.com.
* WiderScreen.
Frolovo

**Frolovo** () on kaupunki Volgogradin alueella Venäjällä. Se sijaitsee Donin vesistöön kuuluvan Artšedajoen varrella 148 kilometriä Volgogradista pohjoiseen. Frolovon kautta kulkee Volgogradin ja Povorinon välinen rautatie (Artšedan asema). Kaupunki on Frolovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 38&nbsp;800 henkeä (vuonna 2010).

Kaupunki on perustettu vuonna 1936. Siellä on muun muassa terästehdas ja elintarviketeollisuutta. Lähistöllä harjoitetaan öljyn porausta.

## Lähteet

## Aiheesta muualla

* Frolovon kaupungin sivusto
Gustav-Adolf Sellin

**Gustav-Adolf Sellin** oli ruotsalainen yhdistetyn hiihtäjä. Hän sai hopeaa Zakopanen MM-kisoissa 1939 hävittyään Saksan Gustl Berauerille.

## Lähteet
Jarno Nikula

**Jarno Antero Nikula** (s. 9. tammikuuta 1974 Uusikaupunki) on suomalainen koripallovalmentaja ja aktiiviuransa päättänyt koripalloilija. Nikula on toiminut valmentajana kasvattajaseurassaan Korihaissa niin juniorivalmentajana kuin edustusjoukkueessa.

## Pelaajaura
Nikula on Uudenkaupungin Urheilijoiden kasvatti ja ensimmäisen pääsarjapelinsä hän pelasi syyskuussa 1990. Hän edusti seuraa kahdeksan ensimmäistä kautta, kunnes siirtyi Itävallan Bundesliigassa pelanneeseen UBC Mattersburg 49ersiin. Nikula edusti seuraa marraskuuhun 1998 asti, jonka jälkeen hän palasi Suomeen Espoon Honkaan, jossa hän voitti SM-hopeaa. Seuraavan kauden hän edusti jälleen Korihaita, mutta yhden kauden jälkeen Nikula siirtyi Salon Vilppaaseen.

Kaudeksi 2001–2002 hän siirtyi jo pelaamaan alasarjoihin, mutta keväällä 2002 Nikula jatkoi I-divisioonassa pelanneessa Kauhajoen Karhussa. Kausina 2002–2004 Nikula pelasi jälleen Korihaissa ja viimeisen kerran hän pelasi pääsarjatasolla kaudella 2005–2006.

## Valmentajaura
Nikula on toiminut pitkään Korihaiden eri juniorijoukkueiden valmentajana. Edustusjoukkueen apuvalmentajaksi hänet nimettiin kaudeksi 2011-2012.

Korihaiden pudottua Korisliigasta I-divisioonaan vuonna 2014 Nikula siirtyi joukkueen päävalmentajaksi kahden vuoden sopimuksella. Ensimmäisellä päävalmentajakaudella Nikula onnistui johdattamaan Korihait I-divisioonan finaaleihin, mutta joukkue hävisi lopulta BC Nokialle otteluvoitoin 1-3. Toisella sopimuskaudella Nikula kuittasi edelliskevään finaalitappion, kun Korihait voitti I-divsioonan finaalit FoKoPoa vastaan, ja nousi takaisin Korisliigaan kaudeksi 2016-2017. Vain kaksi päivää finaalivoiton jälkeen Korihait ilmoitti tehneensä kahden vuoden jatkosopimuksen Nikulan kanssa,

Nikulan ensimmäinen kausi päävalmentajana Korisliigassa oli vaikea; Korihait voitti 36:sta ottelusta ainoastaan viisi ja joutui karsimaan ensi kauden liigapaikasta. Korihait kuitenkin voitti liigakarsinnassa Lahti Basketballin ja varmisti paikkansa Korisliigassa kaudeksi 2017-2018. Ennen kautta 2017-2018 Nikula valittiin Suomen Koripalloliiton järjestämään huippukoripallovalmentajatutkintoon (HKVT), joka on koripalloliiton ylin valmentajakoulutus. Marraskuussa 2017 Nikula irtisanoutui päävalmentajan tehtävistä.

Nikula palasi valmentajana aikuisten tasolle syksyllä 2019, kun hän liittyi Korihaiden apuvalmentajaksi espanjalaisen Jordi Justen alaisuuteen. Marraskuussa Justeen saatua potkut Nikula nostettiin päävalmentajaksi loppukauden ajaksi.

Kesäkuussa 2020 Nikula teki jatkosopimuksen Korihaiden kanssa.

## Lähteet

## Aiheesta muualla
* Jarno Nikula
* FIBA Europe
55 Cancri e

**55 Cancri e** on tähteä 55 Cancri A kiertävä eksoplaneetta. Sen massaksi on arvioitu puolet Neptunuksen massasta eli noin 8,3 Maan massaa ja halkaisijaksi noin 21&nbsp;000 km. Planeetta koostuu suurelta osin timantista ja onkin tihein tunnettu kiinteä planeetta. 55 Cancri e kiertää kiintotähtensä alle 18 tunnissa, ja se onkin planeettakunnan sisin planeetta. Aluksi kiertoajaksi ajateltiin noin 2,8 päivää. 55 Cancri e:n löysi Barbara McArthur 30. elokuuta 2004.

## Löytäminen
Kuten suurin osa eksoplaneetoista, 55 Cancri e löydettiin säteisnopeusmenetelmän avulla. Pian sen löytämisen jälkeen aurinkokunnasta löydettiin kolme ulompaa planeettaa. Löytämisen jälkeen planeetan kiertoajaksi arveltiin 2,8 päivää, mikä tekisi sen massasta ainakin 14,2 Maan massaa. 55 Cancri e oli ensimmäinen löydetty eksoplaneetta, jonka massa oli verrattavissa Neptunuksen massaan. Se löydettiin samoihin aikoihin kuin toinen ”kuuma neptunus”, Gliese 436 b.

### Kyseenalaistaminen
Vuonna 2005 Jack Wisdom kyseenalaisti planeetan olemassaolon tutkittuaan siitä tehtyjä havaintoja. Hänen tutkimustulostensa mukaan planeettaa e ei ollut, mutta oli olemassa lähes samanmassainen samaa tähteä kiertävä planeetta, jonka kiertoaika oli 261 päivää. Myöhemmin uudemmat tutkimukset osoittivat, että kummatkin planeetat olivat olemassa. Toisen planeetan kiertoaika oli 260 päivää, ja sen nimeksi tuli 55 Cancri f. Myöhemmin planeetta e:n kiertoajaksi paljastui vain noin 18 tuntia.

## Ominaisuudet
55 Cancri e on massaltaan noin kahdeksan kertaa Maan suuruinen, ja sen halkaisija on noin 21&nbsp;000 km, eli noin 60 % suurempi kuin Maan. Tiheydeltään se on kaksinkertainen Maahan nähden, eli sen aines on keskimäärin lähes yhtä tiheää kuin lyijy. Täten se on tihein tunnettu kiinteä planeetta.

55 Cancri e:n koostumuksesta suurin osa on hiiltä timantin ja grafiitin muodossa. Timanttia on noin kolmasosa planeetan massasta, kun maan massasta hiiltä ylipäätään on alle tuhannesosa. Planeetalla on lisäksi paljon rautaa, piikarbidia ja ehkä myös silikaatteja. 55 Cancri e:llä ei todennäköisesti ole ilmakehää.

55 Cancri e:n Bondin albedo on todennäköisesti pieni. Planeetan pintalämpötila on noin 2&nbsp;150&nbsp;°C, mutta voi nousta jopa 2&nbsp;700 asteeseen.

## Katso myös
*Luettelo eksoplaneetoista

## Lähteet
*Extrasolar Planet Encyclopaedia

### Viitteet

## Aiheesta muualla
*URSA: Tähdeltä löytyi jo viides eksoplaneetta
*55 Cancri e SIMBADissa 
*55 Cancri e Extrasolar Visionsissa
Giovanni Gronchi

**Giovanni Gronchi** ['gronki] (10. syyskuuta 1887 – 17. lokakuuta 1978) oli italialainen poliitikko. Hän oli Italian kolmas presidentti vuosina 1955–1962. Gronchi edusti kristillisdemokraattista puoluetta, ja toimi ennen presidentiksi valintaansa edustajainhuoneen puhemiehenä vuosina 1948–1955. Sitä ennen hän oli teollisuus- ja kauppaministerinä muun muassa De Gasperin ensimmäisessä hallituksessa. Presidenttikautensa jälkeen hän oli senaatin elinikäinen jäsen.

Gronchin poliittinen ura alkoi katolisessa ammattiyhdistysliikkeessä. Hän nousi katolisen puolueen kansanedustajaksi ensimmäisen maailmansodan jälkeen. Vuosina 1922–1923 hän toimi kauppa- ja teollisuusministeriön alivaltiosihteerinä, mutta joutui luopumaan tehtävästä Mussolinin noustua valtaan. Vuonna 1942 hän ryhtyi yhteistyöhön vastarintaliikkeen kanssa ja palasi politiikkaan heti fasistien kukistuttua.

## Lähteet
* 

### Viitteet